યથા પિંડે તથા બ્રહ્માંડે સુત્ર મારું અંગત માર્ગદર્શન કરેછે. સમષ્ટિ ને હું એક સર્વ-સમાવિષ્ટ પ્રણાલી (cosmic system) તરીકે જોઉં છું અને તેમાં મારી જાતને એક અદની ઉપપ્રણાલી તરીકે ઓળખીને નિશ્ચિંત બની જીવું છું. આધ્યાત્મ માં ઊંડો રસ હોવા છતાં મને મોક્ષની ખેવના નથી. ઈશ્વર ને આપણી સૃષ્ટિ ના રચયિતા માનીએ તો પછી મોક્ષની ઈચ્છા કરવી એતો આ સર્વ શ્રેષ્ટ રચના પર આપણને મોકલવાની તેની અનુકંપાનું અપમાન કરવા બરાબર છે.